Care este prețul pentru cel mai ieftin cozonac. Se găsește la un cunoscut supermarket din România și costă mai puțin de 10 lei. Mulți români cumpără acest produs de la magazin.
Paștele este peste două zile, iar românii se ocupă de treburile rămase înainte de această sărbătoare, printre care și cumpărăturile. Gospodinele se ocupă de pregătirea cozonacilor, dar și a altor preparate tradiționale, cum ar fi pasca sau ciorba de miel.
Cu toate acestea, unele persoane nu au suficient timp pentru a se ocupa de pregătirea cozonacilor acasă, așa că apelează la cei gata făcuți de la patiserie sau de la supermarket.
În timp ce unele supermarketuri vând cozonacul la prețuri destul de mari, alele au și prețuri mai accesibile, în funcție de marcă. Acest preparat nu poate lipsi de masa de sărbătoare, indiferent dacă este preparat acasă sau nu.
Prețurile pentru anumite produse au crescut destul de mult, dar încă există și variante mai ieftine. De exemplu, la un supermarket cunoscut din România, cel mai ieftin cozonac costă doar 8,09 lei.
Cozonacul este cu nucă și are 400 de grame, notează gandul.ro. Produsul ar putea fi chiar cel mai ieftin cozonac din România, având în vedere prețul accesibil pentru această cantitate.
Zilele trecute, în timp ce se afla cu fiica ei la un alt supermarket, o femeia a achiziționat o bucată de cozonac, la dorința fetiței. Deși nu este un cozonac întreg, prețul a fost unul uriaș.
Produsul a costat 70 de lei, după cum a povestit femeia într-un clip video postat pe Tik Tok. Din această bucată de cozonac, aceasta a tăiat trei felii.
Aceasta a recunoscut că produsul arăta, într-adevăr, bine, dar nu consideră că ar fi meritat cei 70 de lei, mai ales pentru o cantitate atât de mică.
“70 de lei o bucățică de cozonac! Dacă nu cerea copilul, vă imaginați că nu cumpăram. Îmi era poftă și mie când l-am văzut că arăta bine…(…) E foarte bun, dar 70 de lei? 70 de lei o bucățică de cozonac, nici nu îți vine să-l mai mănânci…”, a spus femeia în clipul video postat.
În secțiunea de comentarii, utilizatorii au întrebat-o de ce nu a gătit unul acasă. Femeia a răspuns că a cumpărat bucata de cozonac doar pentru că fiica ei l-a vrut foarte mult însă, de obicei, îi pregătește acasă.